ಸಿದ್ದರಾಮಯ್ಯ ಆಯ್ತು, ಇದೀಗ ಬೇರೆ ಕ್ಷೇತ್ರಗಳಲ್ಲಿ ಸ್ಪರ್ಧೆ ಮಾಡಲು ಡಿಕೆಶಿಗೆ ಡಿಮ್ಯಾಂಡ್

ಬೆಂಗಳೂರು: ಇದು ಡಿಮ್ಯಾಂಡ್ ಕ್ರಿಯೇಟ್ ಮಾಡುವ ಸ್ಟ್ರಾಟಜಿನಾ? ಕಾರ್ಯಕರ್ತರ ಒತ್ತಾಯದ ಕರೆನಾ? ಸಿದ್ದರಾಮಯ್ಯ ನಂತರ ಬೇರೆ ಬೇರೆ ಕ್ಷೇತ್ರಗಳ ಸ್ಪರ್ಧೆಗೆ ಡಿಕೆಶಿ (DK Shivakumar) ಹೆಸರು ಕೂಡ ಚಾಲ್ತಿಗೆ ಬಂದಿದೆ.

ಸಿದ್ದರಾಮಯ್ಯ (Siddaramaiah) ಅಷ್ಟೆ ಅಲ್ಲ ಡಿಕೆಶಿಯು ಅಷ್ಟೆ ಬಹು ಬೇಡಿಕೆಯಾ ನಾಯಕ ಎಂದು ಬಿಂಬಿಸುವ ಲೆಕ್ಕಾಚಾರವೂ ನಡೆದಿದೆ. ಅಲ್ಲದೆ ಒಕ್ಕಲಿಗರ ಕೋಟೆಯಲ್ಲಿ ಜೆಡಿಎಸ್‍ಗೆ ಠಕ್ಕರ್ ಕೊಡಲು ಡಿಕೆಶಿಯೇ ಬರಲಿ ಎನ್ನುವ ಲೆಕ್ಕಾಚಾರವೂ ಇದೆ. ಡಿಕೆಶಿ ಮದ್ದೂರು (Madduru) ಕಾಲಿಂಗ್ ಹಿಂದಿನ ಅಸಲಿಯತ್ತೇ ಅದು ಎನ್ನಲಾಗಿದೆ. ಈ ಹಿನ್ನೆಲೆಯಲ್ಲಿ ಡಿಕೆಶಿ ಮದ್ದೂರಿನಿಂದ ಸ್ಪರ್ಧೆ ಮಾಡಲಿ ಎಂಬ ಆಹ್ವಾನ ಕೈ ನಾಯಕರಿಂದಲೇ ಬಂದಿದೆ. ಇದನ್ನೂ ಓದಿ: ಕೋಲಾರದಿಂದ ಸಿದ್ದರಾಮಯ್ಯ ಸ್ಪರ್ಧಿಸಲ್ಲ: ಯಡಿಯೂರಪ್ಪ

ಸಿದ್ದರಾಮಯ್ಯಗೆ ಬೇರೆ ಬೇರೆ ಕಡೆಯಿಂದ ಸ್ಪರ್ಧೆಗೆ ಆಹ್ವಾನ ಬಂದ ಬೆನ್ನಲ್ಲೇ ಈಗ ಡಿಕೆಶಿಗೂ ಆಹ್ವಾನ ಆರಂಭವಾಗಿದೆ ಎನ್ನಲಾಗಿದೆ. ಇದು ಕೆಪಿಸಿಸಿ ಅಧ್ಯಕ್ಷ ಡಿ.ಕೆ.ಶಿವಕುಮಾರ್ ಇಮೇಜ್ ಹೆಚ್ಚಿಸುವ ಲೆಕ್ಕಾಚಾರನಾ? ಇಲ್ಲವೇ ಒಕ್ಕಲಿಗರ ಭದ್ರಕೋಟೆಯಲ್ಲಿ ಜೆಡಿಎಸ್‍ಗೆ (JDS) ಕೌಂಟರ್ ಕೊಡಲು ಡಿಕೆಶಿ ಹೆಸರನ್ನ ಮುನ್ನಲೆಗೆ ತರುತ್ತಿದ್ದಾರಾ ಅನ್ನೋದೆ ಸದ್ಯದ ಕುತೂಹಲ. ಇದನ್ನೂ ಓದಿ: ಕಾಂಗ್ರೆಸ್ ಮಾಡಿರುವ ಕರ್ಮಕಾಂಡ ಮುಚ್ಚಿಹಾಕಲೆಂದೇ ಲೋಕಾಯುಕ್ತ ಮುಚ್ಚಿದರು: ಬೊಮ್ಮಾಯಿ